CELEX: 62011CN0235
Language: mt
Date: 2011-05-17 00:00:00
Title: Kawża C-235/11 P: Appell ippreżentat fis- 17 ta’ Mejju 2011 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE kontra s-sentenza tal-Qorti Ġenerali (It-Tmien Awla) tat- 3 ta’ Marzu 2011 fil-Kawża T-589/08, Evropaïki Dynamiki vs Il-Kummissjoni

16.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 211/17
            
         Appell ippreżentat fis-17 ta’ Mejju 2011 minn Evropaïki Dynamiki — Proigmena Systimata Tilepikoinonion Pliroforikis kai Tilematikis AE kontra s-sentenza tal-Qorti Ġenerali (It-Tmien Awla) tat-3 ta’ Marzu 2011 fil-Kawża T-589/08, Evropaïki Dynamiki vs Il-Kummissjoni
   (Kawża C-235/11 P)
   2011/C 211/34
   Lingwa tal-kawża: l-Ingliż
   
      Partijiet
   
   
      Appellanti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (rappreżentanti: N. Korogiannakis, M. Dermitzakis, avukati)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannulla d-deċiżjoni tal-Qorti Ġenerali,
            
         
               —
            
            
               tannulla d-deċiżjoni tal-Kummissjoni (DG ENVI) li tiċħad l-offerti mressqa mill-applikant għal kull wieħed mit-tliet lottijiet fil-kuntest tas-sejħa għal offerti miftuħa DG ENV.C2/FRA/2008/0017 “Kuntratt qafas dwar is-sistema tal-iskambju ta’ kwoti ta’ emissjoni — CITL/CR” (2008/S 72-096229) u li dawn l-kuntratti jingħataw lil offerent ieħor,
            
         
               —
            
            
               tirrinvija l-każ lill-Qorti Ġenerali sabiex din tal-aħħar teżamina l-bqija tal-kwistjonijiet fiż-żewġ lottijiet, inkluża t-talba għad-danni, li għadha ma ġietx eżaminata mill-Qorti Ġenerali,
            
         
               —
            
            
               tikkundanna lill-Kummissjoni tbati l-ispejjeż legali tal-appellanti u spejjeż oħra inklużi dawk sostnuti inkonnessjoni mal-proċedura inizjali, anki jekk dan l-appell jiġi miċħud kif ukoll dawk ta’ dan l-appell, jekk dan jiġi milqugħ.
            
         
      Aggravji u argumenti prinċipali
   
   L-appellanti ssostni li s-sentenza appellata għandha tiġi annullata għal dawn il-motivi:
   
               —
            
            
               żball manifest ta’ evalwazzjoni u nuqqas ta’ motivazzjoni
            
         
               —
            
            
               interpretazzjoni żbaljata mill-Qorti Ġenerali tal-Artikolu 100(2) tar-Regolament Finanzjarju (1) u tal-Artikolu 149 tar-regoli ta’ implementazzjoni (2) fir-rigward tal-evalwazzjoni tagħha tal-obbligu li jingħataw raġunijiet mill-awtorità kontraenti.
            
         
               —
            
            
               Il-Qorti Ġenerali wettqet żball ta’ liġi billi ma aċċettatx l-argumenti tal-appellanti dwar il-ksur tal-prinċipju ta’ trattament ugwali.
            
         
      (1)  ĠU Edizzjoni Speċjali bil-Malti, Kapitolu 1, Vol 4, p. 74.
   
      (2)  ĠU Edizzjoni Speċjali bil-Malti, Kapitolu 1, Vol 4, p. 145.